open-index/open-wikipedia-markdown huggingface dataset:
சுழற்சி அணி

நேரியல் இயற்கணிதத்தில், ஒரு **சுழற்சி அணி** (*Rotation matrix*) என்பது யூக்ளிடியன் வெளியில் ஒரு சுழற்சியைச் செய்யப் பயன்படும் ஒரு உருமாற்ற அணி ஆகும். எடுத்துக்காட்டாக,

: R = \begin{bmatrix}
\cos \theta & -\sin \theta \\  
\sin \theta & \cos \theta 
\end{bmatrix} 


இரு பரிமாண கார்ட்டீசியன் ஆள்கூற்று முறைமையின்  ஆதிப் புள்ளியை பொறுத்து  தளத்தில் புள்ளிகளை  கோணத்தில் (இடது பக்கமாக) சுழற்றுகிறது. நிலையான ஆயங்கள்  கொண்ட ஒரு தளப் புள்ளியில் சுழற்சியைச் செய்ய, அது ஒரு நெடுவரிசை திசையனாக எழுதப்பட்டு, அணி  ஆல் பெருக்கப்பட வேண்டும்:

: 
R\mathbf{v} = \begin{bmatrix}
\cos \theta & -\sin \theta \\  
\sin \theta & \cos \theta 
\end{bmatrix} 
\begin{bmatrix} x \\ y \end{bmatrix}
=
\begin{bmatrix} 
x\cos\theta-y\sin\theta \\
x\sin\theta+y\cos\theta
\end{bmatrix}.


 மற்றும்  என்பது ஒரு திசையனின் இறுதிப்புள்ளி ஆயங்களாக இருந்தால்,  என்பது cosine மற்றும்  என்பது sine என்றால், மேலே உள்ள சமன்பாடுகள் முக்கோணவியல் கூட்டுத்தொகை கோண சூத்திரங்களாக மாறும். உண்மையில், ஒரு சுழற்சி அணியை அணி வடிவத்தில் திரிகோணவியல் கூட்டுத்தொகை கோண சூத்திரங்களாகக் காணலாம். இதைப் புரிந்துகொள்வதற்கான ஒரு வழி என்னவென்றால்,  அச்சில் இருந்து 30° கோணத்தில் ஒரு திசையன் உள்ளது, மேலும் அந்தக் கோணத்தை மேலும் 45° ஆல் சுழற்ற விரும்புகிறோம். நாம் திசையெண் முடிகின்ற இடத்தில் ஆயங்களை 75° இல் கணக்கிட வேண்டும்.

இந்தக் கட்டுரையில் உள்ள எடுத்துக்காட்டுகள், *வலது கை ஒருங்கிணைப்பு அமைப்பில்* (   இலிருந்து *எதிரெதிர்* திசையில்) *முன் பெருக்கத்தால்* (இடதுபுறத்தில்  ) திசையன்களின் *செயலில் உள்ள சுழற்சிகளுக்குப்* பொருந்தும். இவற்றில் ஏதேனும் ஒன்று மாற்றப்பட்டால் (திசையன் பதிலாக சுழலும் அச்சுகள், ஒரு *செயலற்ற மாற்றம்* போன்றவை), அதன் இடமாற்றத்துடன் ஒத்துப்போகும் உதாரண மேட்ரிக்ஸின் தலைகீழ் பயன்படுத்தப்பட வேண்டும்.

அணி பெருக்கல் பூஜ்ஜிய திசையன் (தோற்றத்தின் ஆயத்தொலைவுகள்) மீது எந்த விளைவையும் ஏற்படுத்தாது என்பதால், சுழற்சி அணிகள் தோற்றம் பற்றிய சுழற்சிகளை விவரிக்கின்றன. சுழற்சி அணி அத்தகைய சுழற்சிகளின் இயற்கணித விளக்கத்தை வழங்குகின்றன, மேலும் அவை வடிவியல், இயற்பியல் மற்றும் கணினி வரைகலை ஆகியவற்றில் கணக்கீடுகளுக்கு பரவலாகப் பயன்படுத்தப்படுகின்றன. சில இலக்கியங்களில், *சுழற்சி* என்ற சொல் முறையற்ற சுழற்சிகளை உள்ளடக்கியதாக பொதுமைப்படுத்தப்பட்டுள்ளது, இது −1 (+1 க்கு பதிலாக) அணிக்கோவை கொண்ட செங்குத்து அணிகளாக வகைப்படுத்தப்படுகிறது. இவை *சரியான* சுழற்சிகளை *பிரதிபலிப்புகளுடன்* இணைக்கின்றன (இது திசைதிருப்பலை மாற்றுகிறது ). 

சுழற்சி அணிகள் என்பது மெய் எண்கள் உள்ளீடுகளை கொண்ட சதுர அணிகள் . இன்னும் குறிப்பாக, அவை அணிக்கோவையுடன் கூடிய செங்குத்து அணிகளாக வகைப்படுத்தப்படலாம்.&nbsp;அதாவது, சதுர அணி  என்பது  மற்றும்  எனில் மட்டுமே சுழற்சி அணி ஆகும்.

## மேற்கோள்கள்

பகுப்பு:அணிகள்
பகுப்பு:உருமாற்றம் (சார்பு)
முக்தி பவன், காசி

**முக்தி பவன்** அல்லது **மோட்ச இல்லம்** (**Mukti Bhawan**, commonly known as **Moksha Bhawan**),  இந்துக்களின் உயரிய புனித தலமான கருதப்படும் கங்கை ஆறு பாயும் வாராணசி எனப்படும் காசி இறந்து, சடலத்தை எரியூட்டுவதால் கிடைக்கும் சாம்பலை கங்கை ஆற்றில் கரைப்பதால், தாங்கள் செய்த பாவங்கள் விலகி, முக்தி கிடைக்கும் என்பது இந்துக்களின் தொன்ம நம்பிக்கையாகும். 

மக்கள் முக்தி அடைவதற்காக புனித நகரமான காசியில் தங்கள் வாழ்க்கையின் இறுதி நாட்களைக் கழிக்க விரும்பும் 65 வயதிற்கு மேற்பட்டவர்கள் தங்குமிடமாக முக்தி பவன் செயல்படுகிறது. நிரந்தரமாக நோய்வாய்ப்பட்டு மரண படுக்கையில் உள்ளவர்களுக்கு இங்கு தங்குவதற்கு முன்னுரிமை அளிக்கப்படுகிறது.

காசி விஸ்வநாதர் கோயில் வளாகப் பகுதியில், டால்மியா அறக்கட்டளையால், 1908-இல் 12 அறைகளுன் கூடிய இரட்டை மாடிகளுடன் நிறுவப்பட்டது. தற்போது 40 படுக்கைகளுடன் கூடிய புதிய முக்தி பவனை பராமரிக்க நான்கு பணியாளர்கள் மற்றும் ஒரு மேலாளர் உள்ளனர்.

காசியில் தன் வாழ்நாள் முடியும் வரை முக்தி பவனில்  தங்குவதற்கு கட்டணம் நாள் ஒன்றுக்கு ரூபாய் 20 வசூலிக்கப்படுகிறது. இறக்கும் நிலையில் உள்ளவருக்கு உதவியாளர் ஒருவர் இருக்க அனுமதிக்கப்படுகிறார்கள். இறக்காமல் உடல் நலத்துடன் இருப்பவர்களை முக்தி பவனை விட்டு வீட்டிற்கு அனுப்பி வைக்கிறார்கள்.

இறப்பிற்கு பிறகு  சடலத்தை கங்கை ஆற்றில் நனைத்து, மணிகர்ணிகா படித்துறையில்  எரியூட்டிய பிறகு கிடைக்கும் சாம்பலை கங்கை ஆற்றில் கரைத்தால் மோட்சம் கிடைக்கும் என்பது இந்துக்களின் நம்பிக்கை ஆகும்.

## முக்தி பவனின் நோக்கம்
முக்தி பவனை நடத்துவதன் முக்கிய நோக்கம் வாரணாசியில் மோட்சத்தை அடைய விரும்பும், ஆனால் அவர்களின் இறுதி நாட்களில் தங்குவதற்கு இடம் இல்லாத ஏழை மக்களுக்கு அடைக்கலம் கொடுப்பதாகும். இந்துக்கள் அனைவரும் சாதி வேறுபாடு இன்றி முக்தி பவனுக்கு வரவேற்கப்படுகிறார்கள். முன்பதிவுகள் எதுவும் இல்லாததால், முக்தி பவன் ஒரு விடுதி அல்ல.
## இதனையும் காண்க
* மணிகர்ணிகா படித்துறை
## மேற்கோள்கள்

## வெளி இணைப்புகள்
*Death Guest House - Mukti Bhawan
* Only People In Death Bed Can Stay In Mukti Bhavan

பகுப்பு:காசி விஸ்வநாதர் கோயில்
பகுப்பு:வாரணாசி
சப்தகிரி (திருப்பதி)

**சப்தகிரி** (*Sapthagiri*) அல்லது திருமலை என்று அழைக்கப்படுவது, இந்தியாவின் ஆந்திரப் பிரதேசத்தின் திருப்பதி மாவட்டத்தில் திருப்பதிக்கு அருகில் உள்ள மலை நகரமான திருமலையில் அமைந்துள்ளது. இந்த மலை கடல் மட்டத்திலிருந்து 853 மீ உயரத்தில் உள்ளது மற்றும் சுமார்  பகுதியாகும். இது ஏழு சிகரங்களைக் கொண்டுள்ளது. இது ஆதிசேஷனின் ஏழு தலைகளைக் குறிக்கும். இதனால் *சேசாசலம்* என்று பெயர் பெற்றது. இந்த ஏழு சிகரங்கள் சேஷாத்திரி, நீலாத்திரி, கருடாத்திரி, அஞ்சனாத்திரி, வருசபாத்திரி, நாராயணாத்திரி மற்றும் வெங்கடாத்திரி என்று அழைக்கப்படுகின்றன. இந்த மலை புகழ்பெற்ற மற்றும் மிகவும் புனிதமான இந்து தெய்வமான வெங்கடாசலபதி கோயிலால் மிகவும் பிரசிதிப்பெற்றது. ஏழாவது சிகரமான *வெங்கடாத்ரியில்* (வெங்கடாசலம் அல்லது வேங்கடமலை என்றும் அழைக்கப்படுகிறது) கோயில் ஒன்று உள்ளது. மேலும் இது "ஏழு மலைகளின் கோயில்" என்றும் அழைக்கப்படுகிறது. இந்துக் கடவுளான விஷ்ணுவின் வடிவமான வெங்கடாசலபதி இந்தக் கோயிலின் முதன்மைக் கடவுள் ஆவார். இவர் பாலாஜி, கோவிந்தா மற்றும் ஸ்ரீநிவாசா எனப் பல பெயர்களில் அறியப்படுகிறார்.  இந்த கோவில் ஸ்ரீசுவாமி புட்கரணியின் தென்கரையில் உள்ளது. இது ஒரு புனித நீர் தெப்பமாகும். 

## ஏழு மலைகள்
சப்தகிரி என்றும் அழைக்கப்படும் ஏழு மலை சப்த ரிஷியை (ஏழு முனிவர்கள்) குறிக்கின்றன. சில சமயங்களில் சபதகிரி என்று அழைக்கிறார்கள். இதனால் இந்த இறைவனுக்கு சப்தகிரிநிவாசா என்று பெயர். பின்வருபவை ஏழு மலைகள்:

* விருசபத்திரி - ஸ்ரீநிவாசன் மீது தவம் செய்த அசுர விருசபாவின் பெயரால் அழைக்கப்படும் மலை
* அஞ்சனாத்திரி - அனுமன் மலை. அனுமனின் தாயார் அஞ்சனாதேவி 12 ஆண்டுகள் தவம் செய்ததாகக் கூறப்படுகிறது.
* நீலாத்திரி - நீலா தேவியின் மலை - பக்தர்கள் காணிக்கையான முடியை நீலா தேவி ஏற்றுக்கொண்டதாக நம்பப்படுகிறது. நீளாதேவிக்கு வேங்கடேச பெருமான் அளித்த வரம்தான் காரணம்.
* கருடாத்திரி அல்லது கருடாசலம் - கருடன் மலை, விஷ்ணுவின் வாகனம்
* சேஷாத்திரி அல்லது சேஷாசலம் - சேஷ மலை, விஷ்ணுவின் தசா
* நாராயணாத்திரி - நாரத முனி மலை
* வெங்கடாத்ரி - வெங்கடேஸ்வரரின் மலை

## மேற்கோள்கள்


## வெளி இணைப்புகள்
தமிழ்நாடு அரசு இசைக் கல்லூரி, கோயம்புத்தூர்

**தமிழ்நாடு அரசு இசைக் கல்லூரி, கோயம்புத்தூர்** (*Tamil Nadu Government Music College, Coimbatore*) தமிழ்நாடு அரசின் கலை பண்பாட்டுத் துறையின் கட்டுப்பாட்டில்,  தமிழ்நாடு மதுரை மாவட்டம் கோயம்புத்தூரில் இயங்கிவருகின்ற கல்லூரியாகும்.  

## பிற கல்லூரிகள்
தமிழ்நாட்டில் இசைக் கல்லூரிகள் சென்னை, மதுரை, திருவையாறு ஆகிய இடங்களில் உள்ளன. 

## துவக்கம்
இக்கல்லூரி தமிழகத்தின் 1993இல் தோற்றுவிக்கப்பட்டது. தற்போது கோவையிலிருந்து 15 கி.மீ தூரத்தில் உள்ள மலுமிச்சம்பட்டியில் 11.06.2016 முதல் சொந்த கட்டடத்தில் செயல்பட்டு வருகின்றது.

## பட்டப்படிப்புகள்
இக்கல்லூரிகளில் மூன்று ஆண்டு பட்டயம், ஓராண்டு பட்டயம், மூன்று ஆண்டு இளங்கலை ஆகிய வகுப்புகள் நடத்தப்பெறுகின்றன. வீணை, வயலின், தவில், நாதசுரம், பரதநாட்டியம், குரலிசை போன்ற பாடங்கள் முதன்மை மற்றும் துணைப்பாடங்களாக அமைந்துள்ளன. இக்கல்லூரியின் தேர்வுகள் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக மூலமாக நடத்தப்பட்டு அதற்கான சான்றிதழ்கள் அப்பல்கலைக்கழகத்தினால் வழங்கப்பட்டு வருகின்றது.

## மேற்கோள்கள்

## வெளியிணைப்புகள்
* The Tamil Nadu Dr.J.Jayalalithaa Music and Fine Arts University, University Affiliated Colleges
* இசைப் பிரியர்களுக்கு மியூசிக் தெரபி படிப்பு, பசுமை இந்தியா, 15 டிசம்பர் 2020

பகுப்பு:தமிழ்நாடு அரசு இசைக் கல்லூரிகள்
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
உசாகோதி காட்டுயிர் சரணாலயம்

**உசாகோதி காட்டுயிர் சரணாலயம்** (*Ushakothi Wildlife Sanctuary*) என்பது 1962ஆம் ஆண்டு 304.03 சதுர கிலோமீட்டர் பரப்பளவில் வனப்பகுதியில் நிறுவப்பட்ட காட்டுயிர் காப்பகம் ஆகும். இது சம்பல்பூரிலிருந்து சுமார் 22 கிலோமீட்டர் தொலைவில் அமைந்துள்ளது. இந்தச் சரணாலயத்தின் மேற்கில் ஈராக்குது அணை அமைந்துள்ளது.

## தாவரங்களும் விலங்குகளும்
இது முக்கியமாக வறண்ட இலையுதிர் காடு வகையாகும். இங்குக் குங்கிலியம், சந்தனம், வெண்மருது, வேம்பு, அகாசியா, சவுக்கு போன்ற மரங்கள் அதிகமாக உள்ளன. விலங்கினங்களில் புலிகள், யானைகள், சாம்பார் சிறுத்தைகள் மற்றும் காட்டெருமை ஆகியவை காணப்படுகின்றன. தற்போது சரணாலயத்தில் சுமார் 15 புலிகள் மற்றும் 35 யானைகள் உள்ளதாகத் தகவல்கள் தெரிவிக்கின்றன. இது பறவைகள் வளம் நிறைந்த பகுதியாகும். இந்த சரணாலயத்தின் முக்கிய ஈர்ப்பு துடுப்பு வால் கரிச்சான் மற்றும் பறக்கும் அணில் ஆகும். இரவு தங்குவதற்குச் சரணாலயத்திற்குள் இரண்டு அறைகள் கொண்ட வன ஓய்வு இல்லம் உள்ளது. 

## மேற்கோள்கள்


## வெளி இணைப்புகள்

* பத்ராமா
பகுப்பு:Coordinates on Wikidata
பகுப்பு:வனவிலங்குகள் காப்பகங்கள்
பகுப்பு:ஒடிசாவிலுள்ள காணுயிர் காப்பகங்கள்
காகிர்மாதா கடல் சரணாலயம்

**காகிர்மாதா கடல் சரணாலயம்** (*Gahirmatha Marine Sanctuary*) என்பது ஒடிசாவில் அமைந்துள்ள ஒரு கடல் வனவிலங்கு சரணாலயம். இது இந்தியாவில் ஒடிசாவின் மிகவும் பிரபலமான சுற்றுலா அம்சமாகும். இச்சரணாலயம் ஆலிவ் ரிட்லி ஆமைகளின் இனப்பெருக்க இடமாகத் திகழ்கிறது.  இது வடக்கே தாம்ரா ஆற்றின் முகத்துவாரத்திலிருந்து தெற்கே பிராம்மி ஆற்றின் முகத்துவாரம் வரை நீண்டுள்ளது. ஒலிவ நிறச் சிற்றாமைகளுக்கான கூடு கட்டி இனப்பெருக்கம் செய்யும் கடற்கரையாக இது மிகவும் பிரபலமானது. ஆமைகள் கூடு கட்டும் உலகின் முக்கியமான கடற்கரைகளில் இதுவும் ஒன்றாகும்.

## மேற்கோள்கள்

பகுப்பு:கடல்சார் காப்பகங்கள்
பகுப்பு:ஒடிசா
பகுப்பு:ஒடிசாவிலுள்ள காணுயிர் காப்பகங்கள்
இந்திய மகளிர் துடுப்பாட்ட சங்கம்

**இந்திய மகளிர் துடுப்பாட்ட சங்கம்** (*Women's Cricket Association of India*) 1973 ஆம் ஆண்டு மகாராட்டிர மாநிலம் புனேவில் நிறுவப்பட்டது. இந்திய துடுப்பாட்ட விளையாட்டின்  ஆளும் குழுவாக இச்சங்கம் செயல்பட்டது. 2007 ஆம் ஆண்டு  இந்திய துடுப்பாட்ட  கட்டுப்பாட்டு வாரியத்துடன் இந்திய மகளிர் துடுப்பாட்ட சங்கம் இணைக்கப்பட்டது. பாராளுமன்ற உறுப்பினரான பிரேமலகாகி சவான் சங்கத்தின் முதல் தலைவராக இருந்தார்.

## வரலாறு

1973 ஆம் ஆண்டு திசம்பர் மாதம் 23 ஆம் தேதியன்று  இந்திய மகளிர் துடுப்பாட்ட சங்கத்தில்  14 பிராந்திய அணிகள் இருந்தன. அந்த ஆண்டில் இச்சங்கத்தினர் தேசிய அளவிலான போட்டிகளுக்கு ஏற்பாடு செய்தனர்.  2005-06 ஆம் ஆண்டில் பன்னாட்டு  மகளிர் துடுப்பாட்ட சங்கம் பன்னாட்டு துடுப்பாட்ட அவையுடன் இணைக்கப்பட்டது. 2007 ஆம் ஆண்டு இந்திய மகளிர் துடுப்பாட்ட சங்கம்  இந்தியத் துடுப்பாட்டக் கட்டுப்பாடு வாரியத்துடன் இணைக்கப்பட்டது. 
## மேற்கோள்கள்

பகுப்பு:துடுப்பாட்ட அமைப்புகள்
பகுப்பு:துடுப்பாட்டம்
அனுமான்காட்

**அனுமான்காட்** (**Hanumangarh**), இந்தியாவின் மேற்கில் உள்ள இராஜஸ்தான் மாநிலத்தின் வடக்கில் அமைந்த அனுமான்காட் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ஜெய்ப்பூருக்கு வடமேற்கே 400 கிலோ மீட்டர் தொலைவிலும்; இந்தியத் தலைநகரான புது தில்லிக்கு மேற்கே 380 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, அனுமான்காட்  நகரத்தின் மக்கள் தொகை  1,50,958 ஆகும். அதில் ஆண்கள் 79,709  மற்றும் 71,249 பெண்கள்  ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 18,094 ஆகவுள்ளனர். இதன் சராசரி  எழுத்தறிவு  76.88% ஆகவுள்ளது. இதன் மக்கள் தொகையில் இந்துக்கள் 82.17 %, இசுலாமியர் 7.33%, சமணர்கள் 0.40%, சீக்கியர்கள் 9.75%, கிறித்தவர்கள் 0.20% மற்றும் பிறர் 0.15% ஆகவுள்ளனர்.

## அனுமான்காட் சந்திப்பு தொடருந்து நிலையம்
 

ஜோத்பூர்-பட்டிண்டா செல்லும் இருப்புப் பாதையில் உள்ள அனுமான்காட் சந்திப்பு தொடருந்து நிலையம் நாட்டின் முக்கிய நகரங்களுடன் இணைக்கிறது.
## கல்வி
* அரசு என் எம் பி ஜி கல்லூரி
* ரையான் கல்லூரி
* சாரா பொறியியல் மற்றும் தொழில்நுட்பக் கல்லூரி
* அரசு நேரு நினைவு பட்டமேற்படிப்புக் கல்லூரி, அனுமான்காட் நகரம்
## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும் 
அனுமான்காட் மாவட்டம்
பிவாடி

**பிவாடி** (**Bhiwadi**), இந்தியாவின் மேற்கில் உள்ள இராஜஸ்தான் மாநிலத்தின் வடகிழக்கில் அமைந்த அல்வார் மாவடத்தில் உள்ள நகரம் மற்றும் நகராட்சி ஆகும். இது மாவட்டத் தலைமையிடமான அல்வாருக்கு வடக்கில் 85 கிலோ மீட்டர் தொலைவிலும்; மாநிலத் தலைநகரான ஜெய்ப்பூருக்கு வடகிழக்கில் 200 கிலோ மீட்டர் தொலைவிலும்; இந்தியத் தலைநகரான புது தில்லிக்கு தென்கிழக்கில் 66 கிலோ மீட்டர் தொலைவிலும் உள்ளது. பிவாடி நகரம் இராஜஸ்தான்-அரியானா எல்லையில் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,   பரப்பளவு கொண்ட இந்நகரத்தின் மக்கள் தொகை  ஆகும். அதில் ஆண்கள்  மற்றும் பெண்கள்  ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  ஆகவுள்ளனர். இதன் சராசரி  எழுத்தறிவு  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே மற்றும் ஆகவுள்ளனர். 

இதன் மக்கள் தொகையில் இந்துக்கள் , இசுலாமியர் ,  பௌத்தர்கள் , சமணர்கள் ,  
சீக்கியர்கள் , கிறித்தவர்கள் ,
மற்றும் பிறர் 0. % ஆகவுள்ளனர்.

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பகுப்பு:அல்வார் மாவட்டம்
பரான், இராஜஸ்தான்

**பாரான்** (**Baran**), இந்தியாவின் மேற்கில் அமைந்த இராஜஸ்தான் மாநிலத்தில் தென்கிழக்கில் உள்ள பாரான் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ஜெய்ப்பூருக்கு தென்கிழக்கே 300 கிலோ மீட்டர் தொலைவிலும்; இந்தியத் தலைநகரான புது தில்லிக்கு தெற்கே 600 கிலோ மீட்டர் தொலைவிலும் உள்ளது. இதன் கிழக்கே கோட்டா  நகரம் 74 கிலோ மீட்டர் தொலைவில் உள்ளது. இதனருகே சாப்ரா நகரம் அமைந்துள்ளது.

## அமைவிடம்
கடல்மட்டத்திலிருந்து 262 மீட்டர் உயரத்தில் உள்ள பாரான் நகரத்தைச் சுற்றிலும் காளி சிந்து ஆறு, பார்வதி ஆறு மற்றும் பர்பன் ஆறுகள் பாய்கிறது. இது இராஜஸ்தான்-மத்தியப் பிரதேசம் எல்லையில் அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 35 வார்டுகளும், 23,277 வீடுகளும் கொண்ட பாரான் நகராட்சியின்  மக்கள் தொகை 1,17,992  ஆகும். அதில் ஆண்கள்  மற்றும் பெண்கள்  ஆக உள்ளனர். பாலின விகிதம் 1000 ஆண்களுக்கு  932 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்15190 (13%)  ஆகவுள்ளனர். இதன் சராசரி  எழுத்தறிவு 80.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 27,063 (22.9%) மற்றும் 6,259 (5.3%)  ஆகவுள்ளனர். 

இதன் மக்கள் தொகையில் இந்துக்கள் 84.32%, இசுலாமியர் 14%, சமணர்கள் 1.16%,  சீக்கியர்கள் 0.25%, கிறித்தவர் 0.15% மற்றும் பிறர் 0.13% ஆகவுள்ளனர்.
## சாலைப் போக்குவரத்து
தேசிய நெடுஞ்சாலை பழைய எண் 76, புதிய எண் 27 பாரான் நகரம் வழியாகச் செல்கிறது. கிழக்கையும், மேற்கையும் இணைக்கும் தேசிய நெடுஞ்சாலையின் புதிய எண் 27, இந்நகரத்தின் வழியாகச் செல்கிறது.   
## இதனையும் காண்க
* சாப்ரா நகரம் 
* பாரான் மாவட்டம்

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பாரான் மாவட்டம்
பெரிய பிரித்தானியா மற்றும் அயர்லாந்தின் ஐக்கிய இராச்சியம்

**பெரிய பிரித்தானிய மற்றும் அயர்லாந்தின் ஐக்கிய இராச்சியம்** பிரித்தானியத் தீவுகள் ஒரு இறையாண்மை கொண்ட அரசாக இருந்தது, இது 1801 மற்றும் 1922 க்கு இடையில் இருந்தது, அது அயர்லாந்து முழுவதையும் உள்ளடக்கியது. இது யூனியன் 1800 சட்டங்களால் நிறுவப்பட்டது, இது பெரிய பிரித்தானிய இராச்சியம் மற்றும் அயர்லாந்து இராச்சியம் ஒரு ஒருங்கிணைந்த மாநிலமாக இணைக்கப்பட்டது. 1922 ஆம் ஆண்டில் ஐரிஷ் சுதந்திர மாநிலத்தை (Irish Free State) நிறுவியதன் மூலம், மீதமுள்ளவை 1927 ஆம் ஆண்டில் பெரிய பிரித்தானியா மற்றும் வட அயர்லாந்தின் ஐக்கிய இராச்சியம் என மறுபெயரிடப்பட்டது.

## மேற்கோள்கள்


## வெளியிணைப்புகள்

* https://www.wikidata.org/wiki/Q174193
* https://en.wikipedia.org/wiki/United_Kingdom_of_Great_Britain_and_Ireland

பகுப்பு:பிரித்தானியத் தீவுகளின் முன்னாள் அரசுகள்
பகுப்பு:ஐக்கிய இராச்சியத்தின் வரலாறு
சாப்ரா நகரம்

**சாப்ரா** (**Chhabra**) (छाबड़ा गुगोर/ छबड़ा / چھابرہ), இந்தியாவின் மேற்கில் அமைந்த இராஜஸ்தான் மாநிலத்தின் தென்மேற்கில் உள்ள பாரான் மாவட்டத்தில் உள்ள நகரம் ஆகும். சாப்ரா நகரம் நாற்புறமும் கோட்டைச் சுவர்களுடன் ஆறு நுழைவாயில்களுடன் கூடிய வரலாற்றுச் சிறப்பு மிக்க நகரம் ஆகும். இது இராஜஸ்தான்-மத்தியப் பிரதேசம் எல்லையில் அமைந்த நகரம் ஆகும். இது ஜெய்ப்பூருக்கு தென்கிழக்கில் 390 கிலோ மீட்டர் தொலைவிலும்; புது தில்லிக்கு கிழக்கே 196 கிலோ மீட்டர் தொலைவிலும் உள்ளது. இதனருகே பாரான் மாவட்டத் தலைமையிடம் பாரான் நகரம் உள்ளது. இது கடல் மட்டத்திலிருந்து 321 மீட்டர் உயரத்தில் உள்ளது.

சாப்ரா கோட்டா, ஜெய்ப்பூர், இந்தூர், ஜபல்பூர் போன்ற நகரங்களுடன் இருப்புப் பாதையால்  இணைக்கப்பட்டுள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 20 வார்டுகளும், 6326 வீடுகளும் கொண்ட சாப்ரா நகராட்சியின் மக்கள் தொகை 32,285 ஆகும். அதில் ஆண்கள்  16,844  மற்றும் பெண்கள் 15,441 ஆக உள்ளனர். பாலின விகிதம் 1000 ஆண்களுக்கு 917  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  4,649 (14.40 %)ஆகவுள்ளனர். இதன் சராசரி  எழுத்தறிவு  72.84% ஆகவுள்ளது. இதன் மக்கள் தொகையில் இந்துக்கள் 69.59%, இசுலாமியர் 29.34%, சமணர்கள் 0.75%, கிறித்தவர்கள் 0.15%, மற்றும் பிறர் 0.16% ஆகவுள்ளனர்.
## தொழில்
சாப்ராவில் 3000 மெகா வாட் திறன் கொண்ட இரண்டு அனல் மின் நிலையங்கள் உள்ளது. 3000
## இதனையும் காண்க
* பாரான் மாவட்டம்
* பாரான்
## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பகுப்பு:பாரான் மாவட்டம்
இட்டாநகர் தலைநகர வலாயம்

**இட்டாநகர் தலைநகர வலாயம்** (**Itanagar Capital Complex**), இந்தியாவின் வடகிழக்கில் உள்ள அருணாச்சலப் பிரதேசத்தின் தெற்கில் அமைந்த பபும் பரே மாவட்டத்தில் உள்ள இட்டாநகர், நஹர்லாகுன் மற்றும் பந்தேர்தேவா ஆகிய பகுதிகளைக் கொண்டு மாவட்டத்திற்கான தகுதியுடன் இட்டாநகர் தலைநகரம் வலாயம் நிறுவப்பட்டது. 

## நிர்வாகம்
பொது சேவையின் நலன் கருதி துணை ஆணையராக (தலைநகரம்) நியமிக்கப்பட்டார். இதன் துணை ஆணயருக்கு பிற மாவட்ட துணை ஆணையருக்குள்ள அதிகாரம் முழுவதும் உண்டு. இருப்பினும், மாவட்ட ஊரக வளர்ச்சி முகமை, மாவட்ட தேர்தல் அதிகாரி அலுவலகம் மற்றும் அமர்வு நீதிமன்றங்களை பொறுத்தவரை அதிகார வரம்புகள் பபும் பரே மாவட்டத்துடன் உள்ளது.  தலைநகர் வளர்ச்சி முகமை இட்டாநகர் தலைநகர வலாயத்தின் துணை ஆணையரின் கீழ் வருகிறது.

இத்தலைநகர வலாயம் 200 சதுர கிலோ மீட்டர் பரப்பளவும், 1,22,930 மக்கள் தொகையும், 3 வருவாய் வட்டங்களும், 105 கிராமங்களும், 6 காவல் நிலையங்களுடன் கூடியது.

## சுற்றுலா
இட்டாநகர் நகரம் அழகிய மலைகளால் சூழப்பட்டுள்ளது. இந்த நகரம் ஆண்டுதோறும் நீண்ட பருவமழையைக் காண்கிறது. நவம்பர் முதல் மார்ச் வரை இங்கு செல்வது சிறந்தது. போலோ பூங்கா மற்றும் விலங்குக் காட்சி சாலை சுற்றுலாவாசிகளை ஈர்க்கும் இடங்கள் ஆகும். அருகிலுள்ள விமான நிலையம் அஸ்ஸாமில் உள்ள லிலாபரி மற்றும் அருகிலுள்ள ரயில் நிலையம் ஹர்முட்டி இங்கிருந்து 23 கிலோ மீட்டர் தொலைவில் உள்ளது. இந்தி, அசாமி, பெங்காலி மற்றும் ஆங்கிலம் மொழிகள் நகரத்தில் முக்கியமாக பேசப்படுகிறது. நஹர்லகுன் பகுதியில் பல்வேறு அரசு துறை அலுவலகங்கள் உள்ளது.  
## வெளி இணைப்புகள்
* District Administration Capital Complex
## மேற்கோள்கள்

பகுப்பு:அருணாச்சலப் பிரதேசம்
பகுப்பு:இந்திய மாநிலங்களின் தலைநகரங்கள்
பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:அருணாச்சலப் பிரதேசத்திலுள்ள மாநகரங்கள்
பகுப்பு:இந்தியாவில் உள்ள மலை வாழிடங்கள்
கபிலாச வனவிலங்கு சரணாலயம்

**கபிலாச வனவிலங்கு சரணாலயம்** (*Kapilasa Wildlife Sanctuary*) அல்லது *கபிலாசு வனவிலங்கு சரணாலயம்* இந்தியாவில் ஒடிசா மாநிலத்தின் தேன்கானாள் மாவட்டத்தில் அமைந்துள்ளது. இது சோட்டா நாக்பூர் பீடபூமி பகுதியில்  பகுதி முழுவதும் பரவியுள்ளது. இது கிழக்கு மேட்டுநில ஈர இலையுதிர் காடுகள் சுற்றுச்சூழல் மண்டலமாக வகைப்படுத்தப்பட்டுள்ளது.

## பின்னணி
இந்த வனவிலங்கு சரணாலயம் 2 ஏப்ரல் 2011 அன்று முதல் செயல்படத் தொடங்கியது. இந்தியச் சுற்றுச்சூழல், வனம் மற்றும் காலநிலை மாற்ற அமைச்சகத்தால் 4 சூலை 2014 அன்று வரைவு வர்த்தமானி மூலம் இது சுற்றுச்சூழல் உணர்திறன் மண்டலமாக (ESZ) அறிவிக்கப்பட்டது. சரணாலயத்தின் விரிவாக்கப்பட்ட பகுதியுடன் இப்போது  பகுதியில் அருகிலுள்ள 36 கிராமங்களுடன் அமைந்துள்ளது.

## சுற்றுலா
மாநிலத்தின் இயற்கை வளங்களை மேம்படுத்துவதற்கான இதன் பரந்த திட்டத்தின் ஒரு பகுதியாக, ஒடிசா அரசாங்கம் 2016-ல் கபிலாசாவை ஒரு சுற்றுலா மையமாக மேம்படுத்துவதில் தனது விருப்பத்தை அறிவித்தது.

### சுற்றுச்சூழல் சுற்றுலா
2016ஆம் ஆண்டில் காடுகளின் பொதுத் தலைமைப் பாதுகாவலரின் கூற்றுப்படி, சுற்றுச்சூழல் சுற்றுலா இயக்கத்தின் ஒரு பகுதியாகச் சுற்றுச்சூழல் குடிசைகள் மற்றும் படகு சவாரி வசதிகள் முதலில் அறிமுகப்படுத்தப்பட்டன.

### அணுகல்
கட்டக் மாவட்டம் அல்லது தேன்கானாள் மாவட்டத்திலிருந்து சாலைப் போக்குவரத்து மூலம் வன காப்பகத்தை அடையலாம். இந்த நகருக்குத் தொடருந்து மற்றும் சாலை போக்குவரத்து இணைப்புகள் எளிதாக இருப்பதால் தேன்கானாள் நகரத்திலிருந்து சரணாலயத்தை அணுகுவது எளிதாக உள்ளது.

## தாவரங்கள் மற்றும் விலங்கினங்கள்
இந்த சரணாலயத்தில் குங்கிலியம் மரங்கள் அதிகம் காணப்படுகின்றன. நெல்லி, கரு மருது, வில்வம், பீஜா, தௌரா, கமபரி, ஜமு , கடம்பு, கஞ்சன், இருவேல், புங்கை, முள்வேங்கை, கெந்து, தேக்கு, பூக்கம், மஞ்சக்கடம்பு, மாம்பழம், கொண்டைக் கரந்தை, பாசி, வாகை, ஆகியவை குறிப்பிடத்தக்க மற்ற தாவரங்கள் ஆகும் .

சரணாலயத்தின் மையப் பகுதியில் லேமியாசி தாவரங்கள் காணப்பட்டன.

முக்கியமான விலங்கினங்களில் ஆசிய யானை, வங்காள நரி, பொன்னிறக் குள்ளநரி, சாம்பல் லாங்கூர், இந்திய முகடு முள்ளம்பன்றி, இந்திய மலை அணில், இந்திய மயில், கடமான், வரிக் கழுதைப்புலி, காட்டுப்பன்றி,  மற்றும் பல்வேறு வகையான பறவைகள், பல்லிகள் முதலியன.

## உயிரியல் பாதுகாப்பு
பல்லுயிர் மற்றும் சுற்றுச்சூழலை அச்சுறுத்தும் கனரக தொழில்மயமாக்கல் மற்றும் அரசாங்கக் கொள்கைகள் காரணமாக இந்த சரணாலயம் பாதிக்கப்படுவதால், வனவிலங்கு பாதுகாப்புக் குழுக்கள் இச்சரணாலயப் பாதுகாப்பிற்காகப் போராட்டங்களை நடத்தியுள்ளன.

## மேலும் பார்க்கவும்

* இந்தியாவின் வனவிலங்கு சரணாலயங்களின் பட்டியல்
* இந்தியாவில் காட்டுயிர்கள்
* சந்திரசேகர் கோவில், கபிலாஷ்

## மேற்கோள்கள்


பகுப்பு:ஒடிசா
பகுப்பு:வனவிலங்குகள் காப்பகங்கள்
பகுப்பு:ஒடிசாவிலுள்ள காணுயிர் காப்பகங்கள்
ஐக்கிய இராச்சியத்தின் ஏழாம் எட்வர்டு

**ஏழாம் எட்வர்டு** (Albert Edward;  – )பெரிய பிரித்தானியாவும், அயர்லாந்தும் இணைந்த ஐக்கிய இராச்சியத்தின் அரசராக 1901 ஆம் ஆண்டு சனவரி 22 ஆம் நாள் முதலும், பிரித்தானிய இந்தியாவின் பேரரசராக 1903 சனவரி 1  ஆம் நாள் முடிசூட்டப்பட்டார் . இவரது ஆட்சிக்காலம் 9 ஆண்டுகளும் 104 நாட்கள்.
thumb|கள்
எட்வர்ட் 1841 ஆம் ஆண்டு நவம்பர் 9 ஆம் தேதி காலை 10:48 மணிக்கு பக்கிங்காம் அரண்மனையில் பிறந்தார் .  அவர் விக்டோரியா மகாராணி மற்றும் அவரது கணவர், சாக்சு-கோபர்கு மற்றும் கோத்தாவின் இளவரசர் ஆல்பெர்ட் ஆகியோரின் மூத்த மகன் மற்றும் இரண்டாவது குழந்தை . 1842 ஆம் ஆண்டு ஜனவரி 25 ஆம் தேதி , வின்ட்சர் கோட்டையில் உள்ள செயின்ட் ஜார்ஜ் தேவாலயத்தில் அவருக்கு *ஆல்பெர்ட்  எட்வர்டு* என்று பெயரிடப்பட்டது .  அவர் தனது தந்தையின் நினைவாக ஆல்பர்ட் என்றும், அவரது தாய்வழி தாத்தா இளவரசர் எட்வர்ட், கென்ட் டியூக் மற்றும் ஸ்ட்ராட்டார்ன் ஆகியோரின் நினைவாக எட்வர்ட் என்றும் பெயரிடப்பட்டார் . அவர் தனது வாழ்நாள் முழுவதும் அரச குடும்பத்தாள் *பெர்டி* என்று அழைக்கப்பட்டார் .

## மேற்கோள்கள்


### நூலியல்

* 
* 

## வெளியிணைப்புகள்

* https://www.wikidata.org/wiki/Q20875
* https://en.wikipedia.org/wiki/Edward_VII

பகுப்பு:பிரித்தானிய அரசர்கள்
பகுப்பு:1841 பிறப்புகள்
பகுப்பு:1910 இறப்புகள்
எம்பயர்

**எம்பயர்** (*Empire*) என்பது இலங்கையின் கொழும்பு நகரத்தில் உள்ள 33 மற்றும் 37 மாடிகளை கொண்ட இரண்டு ஒத்த கோபுரங்கள் இடம்பெற்றுள்ள ஒரு குடியிருப்பு வளாகத்தைக் குறிக்கிறது. கோபுரங்களில் மொத்தம் 104 அடுக்குமாடி குடியிருப்புகள் உள்ளன. இதன் உச்சியில்  நான்கு கூரை விடுகள் 2,028 சதுர அடி (188.4 மீ2) முதல் சுமார் 4,000 சதுர அடி (370 மீ 2) வரையிலான தளத்துடன் உள்ளன. ஒருகாலத்தில் பழைய எம்பயர் திரையரங்கம் நின்று கொண்டிருந்த இடத்தில் 1.03 ஏக்கர் பரப்பளவில் 131 மீட்டர் உயரமுள்ள கோபுரங்கள் கட்டப்பட்டுள்ளன.

## மேற்கோள்கள்

பகுப்பு:இலங்கையிலுள்ள வானளாவிகள்
உடற்கூறாய்வு

**உடற்கூறாய்வு** (*Vivisection*; இலத்தீன் *vivus* 'உயிருடன்' மற்றும் *sectio* 'வெட்டுதல்') என்பது ஒரு உயிருள்ள உயிரினத்தின் மீது, பொதுவாக மத்திய நரம்பு மண்டலத்தைக் கொண்ட விலங்குகள் மீது, அதன் உயிருள்ள உட்புற அமைப்பைப் பார்ப்பதற்காக நடத்தப்படும் அறுவைச் சிகிச்சை ஆகும். விலங்குப் பரிசோதனையை எதிர்ப்போரால் இந்தச் சொல்லாக்கமானது உயிருள்ள விலங்குகள் மீதான அறிவியல் பரிசோதனைகளைப் பரவலாகக் குறிக்கும் ஒரு இழிவுச் சொல்லாகப் பயன்படுத்தப்படுகிறது. இதன் காரணமாகவே இந்தச் சொல் விலங்குப் பரிசோதனையை நிகழ்த்தும் அறிவியலாளர்களால் அரிதாகவே பயன்படுத்தப்படுகிறது. உயிருள்ள உருப்புகளை எடுக்கும் வகையிலான மனித உடற்கூறாய்வு சில இடங்களில் கொடூரமாக தண்டிக்கும் நோக்குடன் நிகழ்த்தப்பட்டிருக்கின்றன.

## இவற்றையும் காண்க
* விலங்குரிமை
* விலங்கு வன்கொடுமை
* விலங்குத் தொழிற்கூட்டு

## மேற்கோள்கள்

## வெளி இணைப்புகள்
* 

பகுப்பு:விலங்குப் பரிசோதனை
பகுப்பு:உயிரியல் பரிசோதனைகள்
பகுப்பு:உடலியங்கியல்
பகுப்பு:விலங்குரிமை
பகுப்பு:விலங்குத் தொழிற்கூட்டு
பகுப்பு:விலங்கு வன்கொடுமை
காட்டுவிலங்குப் பண்ணைத் தொழில்

**காட்டுவிலங்குப் பண்ணைத் தொழில்** (Wildlife farming) அல்லது **வனவிலங்கு வளர்ப்பு** அல்லது **வனவிலங்கு விவசாயம்** என்பது பெரும்பாலும் காட்டில் வாழும், பாரம்பரியமாக வளர்க்கப்படாத விலங்குகளை விவசாய முறையில் வளர்ப்பதைக் குறிக்கிறது. வேட்டையாடி அதைப் பதிவு செய்து வெளியிடுதல்; செல்லப்பிராணிகளாக வளர்க்கப்படுதல்; உணவு மற்றும் பாரம்பரிய மருத்துவத்திற்குத் தேவையான மூலப்பொருட்களைத் தயாரித்தல்; தோல், உரோமம், இழை போன்ற பொருட்களைத் தயாரித்தல் உள்ளிட்ட பலதரப்பட்ட நோக்கத்தோடு இவ்விலங்குகள் வளர்க்கப்படுகின்றன.

## கூறப்படும் நன்மைகள்
வனவிலங்கு வளர்ப்பின் மூலம் உணவுக்காக அதிகம் வேட்டையாடப்படும் வன விலங்குகளின் எண்ணிக்கையின் மீதான அழுத்தம் குறைக்கப்பட்டு அதன் மூலம் அழிந்து வரும் உயிரினங்களை அழிவிலிருந்து பாதுகாக்க முடியும் என்று சில வனவிலங்குப் பாதுகாவலர்கள் வாதிடினாலும் இம்முறையானது குறிப்பிடப்பட்ட சில உயிரினங்களைக் காப்பதைத் தவிர பெரும்பாலும் வனவிலங்குப் பாதுகாப்பு முயற்சிகளுக்கு தீங்கு விளைவிப்பதாகவே உள்ளது என்று மற்றவர்கள் கூறுகின்றனர்.

சில ஆப்பிரிக்க சமூகங்கள் தாங்கள் ஆரோக்கியத்திற்கும் உயிர்வாழ்வதற்கும் தேவைப்படுவதாக நம்பும் விலங்கு புரதத்தின் தினசரி அளவைப் வேட்டையாடிப் பெறுவதை வாடிக்கையாகக் கொண்டுள்ளன. எனினும் பெரும்பால நேரம் வேட்டையாடப்பட்ட இறைச்சி கவனமாக கையாளப்படாத காரணத்தினால் இது நோய்கள் பரவ பெரிதும் காரணமாக அமைகிறது. வனவிலங்கு வளர்ப்பு முறையாகப் பதப்படுத்தப்பட்ட இறைச்சியைத் தயாரித்து இந்த ஆப்பிரிக்க சமூகங்களுக்கு வழங்குவதன் மூலம் நோய்களின் பரவலைக் குறைக்கலாம் என்று கருதப்படுகிறது.

*தி எண்ட் ஆவ் ஈடன்* என்ற தனது ஆவணப்படத்தில் தென்னாப்பிரிக்க திரைப்படத் தயாரிப்பாளர் ரிக் லோம்பா சில வகையான வனவிலங்கு விவசாயத்தின் மூலம் சுற்றுச்சூழலுக்கு நிலையான, புத்துணர்ச்சியூட்டும் விளைவினை ஏற்படுத்துவதன் உதாரணங்கள் சிலவற்றை முன்வைத்தார்.

## ஆபத்துகள்
வனவிலங்கு வளர்ப்பு பல வகையான விலங்கியல் நோய்களின் தோற்றத்தோடு தொடர்புப் படுத்தப்படுகிறது. சார்ஸ் (SARs) தொற்றுநோயின் பிறப்பிடமாக புனுகுப்பூனை வளர்ப்பு அறியப்படுகிறது.

## வனவிலங்கு விவசாயத்தின் இன்றைய நிலை
சமீபத்திய ஆண்டுகளில், வனவிலங்கு வளர்ப்பில் தென்னாப்பிரிக்கா ஒரு பெரும் வளர்ச்சியைக் கண்டுள்ளது. எனினும் கட்டுப்பாடுகள் ஏதும் இல்லாததால் இது பல்வேறு சிக்கல்களுக்கு வழிவகுத்துள்ளது குறிப்பிடத்தக்கது. மேலும் 33 காட்டு இனங்களை பண்ணை விலங்குகளாக மறுவகைப்படுத்தி வரையறை செய்ய இது வழிவகுத்துள்ளது.

கோவிட்-19 தொற்றுநோயின் விளைவாக, சீனாவில் சுமார் 20,000 வனவிலங்குப் பண்ணைகள் மூடப்பட்டுள்ளன. இதற்கு முந்தைய ஆண்டுகளில், சீன அரசாங்கம் வனவிலங்கு விவசாயத் தொழிலின் வளர்ச்சியை மானியங்கள் தருவதன் மூலம் ஊக்குவித்து வந்துள்ளது. கோவிட்-19 பெருந்தொற்றிற்கு சற்று முன்னர் 2017-ம் ஆண்டின் நிலவரப்படி சீனாவில் இத்தொழிலின் வர்த்தக அளவானது 520 பில்லியன் யுவான் அல்லது 57 பில்லியன் பவுண்டு என மதிப்பிடப்பட்டது இங்கு கவனிக்கத்தக்கது.

## இவற்றையும் பார்க்க
* விலங்குத் தொழிற்கூட்டு
* விலங்கு வன்கொடுமை
* விலங்குரிமை
* விலங்கு வளர்ப்பு

## மேற்கோள் தரவுகள்

பகுப்பு:விலங்குரிமை
பகுப்பு:விலங்கு வன்கொடுமை
பகுப்பு:விலங்குப் பொருட்கள்
பகுப்பு:விலங்குத் தொழிற்கூட்டு
குள்ளஞ்சாவடி

**குள்ளஞ்சாவடி** (Kullanchavadi), இந்தியாவின் தமிழ்நாட்டின் கடலூர் மாவட்டம், குறிஞ்சிப்பாடி வட்டம், குறிஞ்சிப்பாடி ஊராட்சி ஒன்றியம், வழுதலம்பட்டு ஊராட்சியில் குள்ளஞ்சாவடி கிராமம் உள்ளது.இது கடலூருக்கு தெற்கே 20 கிலோ மீட்டர் தொலைவிலும், குறிஞ்சிப்பாடிக்கு வடக்கே 11 கிலோ மீட்டர் தொலைவிலும் உள்ளது. இதனருகே கோ. அப்பியம்பேட்டை ஊராட்சி, அம்பலவாணன்பேட்டை ஊராட்சிகள் உள்ளது. இதனருகே உள்ள ஊர்கள் வடலூர், குறிஞ்சிப்பாடி, பண்ருட்டி மற்றும் நெல்லிக்குப்பம் ஆகும்.

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
காம்பட்டு ஊராட்சி

**காம்பட்டு ஊராட்சி** (*Kampattu Gram Panchayat*), தமிழ்நாட்டின் கள்ளக்குறிச்சி மாவட்டத்தில் உள்ள திருநாவலூர் வட்டாரத்தில் அமைந்துள்ளது.
## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
#காம்பட்டு
#மேட்டு பாச்சாப்பாளையம்

## மேற்கோள்கள்

பகுப்பு:கள்ளக்குறிச்சி மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
விஸ்நகர்

**விஸ்நகர்** (**Visnagar**), இந்தியாவின் மேற்கில் அமைந்த குஜராத் மாநிலத்தின் வடக்கில் உள்ள மெக்சனா மாவட்டத்தில் அமைந்த விஸ்நகர் வருவாய் வட்டத்தின் நிர்வாகத் தலைமையிடம் மற்றும் நகராட்சி மன்றத்துடன் கூடிய நகரம் ஆகும். இந்நகரத்தில் உள்ள *பரேக் வல்லப ஹேம்சந்த் பொது நூலகம்* 3 மார்ச் 1878 அன்று நிறுவப்பட்டது. இது மாவட்டத் தலைமையிடமான மெக்சனா நகரத்திலிருந்து 18 கிலோ மீட்டர் தொலைவிலும்,  அகமதாபாத்திற்கு வடக்கே 90 கிலோ மீட்டர் தொலைவில் உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 9.06 எக்டே பரப்பளவு கொண்ட விஸ்நகரத்தின் மக்கள் தொகை 76753 ஆகும். அதில் ஆண்கள் 40181 மற்றும் பெண்கள் 36572  ஆக உள்ளனர். பாலின விகிதம் 1000 ஆண்களுக்கு 910 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7084 ஆகவுள்ளனர். இதன் சராசரி  எழுத்தறிவு 89.96% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4900 மற்றும் 602 ஆகவுள்ளனர். 

இதன் மக்கள் தொகையில் இந்துக்கள் 90.42%, இசுலாமியர் 7.76%, சமணர்கள் 0.97% மற்றும் பிறர் 0.64% ஆகவுள்ளனர்.

## கல்வி
* சங்கல் சந்த் படேல் பல்கலைக்கழகம்
* எம் என் கலை அறிவியல் கல்லூரி
*ஆதர்ஷ் வித்தியாலயா
* டி. டி. பரேக் கன்யா வித்தியாலயா
* சர்தார் படேல் மேனிலைப்பள்ளி
## மேற்கோள்கள்

பகுப்பு:மெக்சனா மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
கலோல்

**கலோல்** (**Kalol**), இந்தியாவின் மேற்கில் உள்ள குஜராத் மாநிலத்தின் காந்திநகர் மாவட்டத்தில் உள்ள கலோல் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது சபர்மதி ஆற்றின் கரையில் உள்ளது. கலோல் நகரம் அகமதாபாத்திற்கும், மெக்சனா நகரஙகளுக்கு இடையே, காந்திநகருக்கு மேற்கே 21 கிலோ மீட்டர் தொலைவில்   உள்ளது.  இந்நகரத்தில் உரம் மற்றும் பிளாஸ்டிக் நீர்த் தொட்டிகள் அதிக அளவில் உற்பத்தி செய்யப்படுகிறது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி கலோல் நகரத்தின் மக்கள் தொகை 1,34,426 ஆகும். அதில் ஆண்கள்  70,995 மற்றும் பெண்கள்   63,431 ஆக உள்ளனர். பாலின விகிதம் 1000 ஆண்களுக்கு 893 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15,446 (11%) ஆகவுள்ளனர். இதன் சராசரி  எழுத்தறிவு 88% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 18,459 மற்றும் 1,872 ஆகவுள்ளனர். 

இதன் மக்கள் தொகையில் இந்துக்கள் 86.33%, இசுலாமியர் 11.83%, சமணர்கள் 1.15%,  சீக்கியர்கள் 0.25%, கிறித்தவர்கள் 0.26 மற்றும் பிறர் 0.18% ஆகவுள்ளனர்.

## தட்ப வெப்பம்
கலோல் நகரத்தின் கோடைக்கால அதிகபட்ச வெப்பம் 49&nbsp;°C ஆகவும்; குளிர்கால குறைந்தபட்ச வெப்பம் 12&nbsp;°C ஆகவும் உள்ளது.  இதன் சராசரி மழைப்பொழிவு 803.4&nbsp;மிமீ ஆகும்.பருவ மழை சூன் மாத நடுவில் துவங்கி, செப்டம்பர் மாதம் நடுவில் முடிகிறது.
## போக்குவரத்து
கலோல் நகரம் காந்திநகர், அகமதாபாத் மற்றும் மெக்சனா நகரஙகளுக்கு இடையே அமைந்துள்ளது.
### வானூர்தி நிலையம்
சர்தார் வல்லபாய் படேல் பன்னாட்டு வானூர்தி நிலையம் கலோல் நகரத்திலிருந்து 30 கிலோ மீட்டர் தொலைவில் உள்ளது.
### [[இருப்புப் பாதை]]
கலோல் சந்திப்பு தொடருந்து நிலையம், அகமதாபாத், ஜெய்ப்பூர், மார்வார், ஜோத்பூர், அபு மலை, புது தில்லி போன்ற வட இந்திய நகரங்களை இணைக்கிறது.
### சாலைப்போக்குவரத்து
மாநில நெடுஞ்சாலை எண் 41, கலோல் நகரத்தை அகமதாபாத், மெக்சனா, பாலன்பூர், அபு சாலை போன்ற நகரஙகளுடன் இணைக்கிறது.
தேசிய நெடுஞ்சாலை எண் 8A, கலோல் நகரத்தை சூரத், மும்பை மற்றும் சண்டிகர் நகரங்களுடன் இணைக்கிறது. தேசிய நெடுஞ்சாலை எண் 8C, கலோல் நகரத்தை அகமதாபாத், உதய்ப்பூர், புது தில்லி மற்றும் சண்டிகர் நகரங்களுடன் இணைக்கிறது.  

## பொருளாதாரம் மற்றும் தொழில்

கலோல் நகரத்தின் புறநகரில் அமைந்த சத்திரால் எனும் பகுதியில் இப்கோ உரத்தொழிற்சாலை, சிண்டெக்ஸ் எனும் பிளாஸ்டிக் நீர்த்தொட்டி உற்பத்தித் தொழிற்சாலை, ஜவுளி ஆலைகள், சாயப்பவுடர் தொழிற்சாலைகள் உள்ளது.

## மேற்கோள்கள்

பகுப்பு:காந்திநகர் மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
புளூமிங்டன், இந்தியானா

**புளூமிங்டன்** (*Bloomington*) என்பது அமெரிக்க மாநிலமான இந்தியானாவின் மத்தியப் பகுதியில் உள்ள மன்ரோ மாவட்டத்திலுள்ள ஒரு நகரமாகும்.  இது இந்தியானாவின் ஏழாவது பெரிய நகரமாகவும், இண்டியானாபொலிஸ் பெருநகரப் பகுதிக்கு வெளியே நான்காவது பெரிய நகரமாகவும் உள்ளது. மன்ரோ மாவட்ட வரலாற்று மையத்தின் கூற்றுப்படி இது "இந்தியானாவின் தெற்கு நுழைவாயில்" என்று அழைக்கப்படுகிறது. இந்த நகரம் 1818 ஆம் ஆண்டில் கென்டக்கி, டென்னசி, கரோலினாஸ் மற்றும் வர்ஜீனியாவிலிருந்து குடியேறியவர்களின் குழுவால் நிறுவப்பட்டது. அவர்கள் "பூக்களின் புகலிடத்தால்" ஈர்க்கப்பட்டனர். அவர்கள் அதை புளூமிங்டன் என்று அழைத்தனர். 

2020 மக்கள் தொகை கணக்கெடுப்பின்படி இதன் மக்கள் தொகை 79,168 ஆகும். 

புளூமிங்டன் இந்தியானா பல்கலைக்கழகத்தின் தாயகமாகும். இது 1820 இல் நிறுவப்பட்டது, செப்டம்பர் 2021 நிலவரப்படி பலகலிக்கழகம் 45,328  மாணவர்களைக் கொண்டுள்ளது. மேலும் இது இந்தியானா பல்கலைக்கழகத்தின் அசல் மற்றும் மிகப்பெரிய வளாகமாகும். பெரும்பாலான வளாக கட்டிடங்கள் இந்தியானா சுண்ணாம்புக் கற்களால் கட்டப்பட்டுள்ளன.

புளூமிங்டன் 1984 ஆம் ஆண்டு முதல் ஒரு மர நகரமாக நிறுவப்பட்டுள்ளது.   இந்தியானா பல்கலைக்கழகத்தின் வருடாந்திர சிறிய 500 மிதிவண்டிப் பந்தயத்தின் மறுவடிவமைப்பைக் கொண்ட 1979 ஆம் ஆண்டு வெளியான *பிரேக்கிங் அவே* திரைப்படம் அகாதமி விருதைப் பெற்றது.

## வரலாறு
பபுளூமிங்டன் அமைந்துள்ள பகுதியில் முன்பு டெலாவேர், பொட்டாவடோமி, மியாமி மற்றும் ஈல் நதி மியாமி ஆகிய மக்கள் வசித்து வந்தனர். 

புளூமிங்டன் 1818 இல் மனைப் பிரிவுகளாக பிரிக்கப்பட்டது.  1825  ஆண்டு முதல் புளூமிங்டனில் ஒரு தபால் அலுவலகம் செயல்பட்டு வருகிறது. புளூமிங்டன் 1827 இல் இணைக்கப்பட்டது. 

தற்போதைய நகரத்தின் சின்னம் சனவரி 6, 1986 அன்று பபுளூமிங்டன் பொது நிர்வாக மன்றத்தால் ஏற்றுக்கொள்ளப்பட்டது.  இது பியோனி மற்றும் திரௌட் லில்லி ஆகியவற்றின் கலவையாகும். இது 19 ஆம் நூற்றாண்டில் பிராந்திய நாட்டுப்புற கலைஞர்களால் பயன்படுத்தப்பட்ட குயில் வடிவங்கள் மற்றும் டவுன்டவுன் சதுக்கத்தின் வடிவத்தால் ஈர்க்கப்பட்டது. 
 
## சான்றுகள்

## வெளி இணைப்புகள்

* City of Bloomington, Indiana website
* Greater Bloomington Chamber of Commerce
* Tourism Website
* 

பகுப்பு:ஐக்கிய அமெரிக்கா
பகுப்பு:இந்தியானா
அபிடோஸ் (தார்தனெல்சு நீரிணை)

**அபிடோஸ்** (*Abydos (Hellespont)*, ,    ) என்பது மைசியாவின் ஒரு பழங்கால நகரம் மற்றும் கிறித்துவ ஆயரின் தலைமையகமாக இருந்த இடமாகும்.  இது ஹெலஸ்பாண்டின் ஆசிய கடற்கரையில் (தார்தனெல்சு நீரிணை), பண்டைய நகரமான செஸ்டோசுக்கு எதிரே மற்றும் துருக்கியில் உள்ள சானக்கலே நகருக்கு அருகில் உள்ள நாரா பர்னு ப்ரோமென்ட்டரியில் அமைந்துள்ளது. அபிடோஸ் சு. கிமு 670 களில் நீரிணையில் மிகக் குறுகிய இடத்தில்,   ஐரோப்பாவிற்கும் ஆசியாவிற்கும் இடையிலான பிராந்திய முக்கியத்துவம் வாய்ந்த முக்கிய இடங்களில் ஒன்றாக இருந்தது. இதன் முக்கியத்துவம் 13 ஆம் நூற்றாண்டுவரை நீடித்ததாக தெரிகிறது.   14 ஆம் நூற்றாண்டின் முற்பகுதியில் அபிடோஸ் நகரம் கைவிடப்பட்டது. 

அபிடோசானது கிரேக்கத் தொன்மவியலில், ஹீரோ மற்றும் லியாண்டரின் தொன்மங்களில் லியாண்டரின் இருப்பிடமாக கூறப்படுகிறது.  12 ஆம் நூற்றாண்டின் எழுத்தாளரான தியோடர் ப்ரோட்ரோமோஸ் எழுதிய புதினமான *ரோடந்தே அண்ட் டோசிக்கிள்சில்* இந்த நகரம் குறிப்பிடப்பட்டுள்ளது. 

## தொல்லியல்
1675 ஆம் ஆண்டில், அபிடோசின் தளம் முதன்முதலில் அடையாளம் காணப்பட்டது. பின்னர் ராபர்ட் வூட், ரிச்சர்ட் சாண்ட்லர், ஜார்ஜ் கோர்டன் பைரன் போன்ற ஏராளமான பாரம்பரிய கலைஞர்கள் மற்றும் பயணிகள் பார்வையிட்டனர்.  நகரின் அக்ரோபோலிஸ் துருக்கியில் மால் டெப் என்று அழைக்கப்படுகிறது. 

நகரம் கைவிடப்பட்டதைத் தொடர்ந்து, அபிடோசின் இடிபாடுகள் கிபி 14 முதல் 19 ஆம் நூற்றாண்டு வரை கட்டுமான மூலப் பொருட்களுக்காக  உடைத்து எடுக்கபட்டன.  மேலும் இங்கிருந்த சுவர்கள் மற்றும் கட்டிடங்களின் எச்சங்கள் குறைந்தபட்சம் 19 ஆம் நூற்றாண்டு வரை தொடர்ந்து பதிவாகியுள்ளன. இருப்பினும், சிறிய எச்சங்கள் எஞ்சியுள்ளது.  20 ஆம் நூற்றாண்டின் முற்பகுதியில் தடைசெய்யப்பட்ட இராணுவ மண்டலமாக இப்பகுதி அறிவிக்கப்பட்டது, இதனால் சிறிய அளவில் கூட அகழ்வாயுவுகள் நடைபெறவில்லை.  

## குறிப்புகள்

**அடிக்குறிப்புகள்**

பகுப்பு:டெலியன் கூட்டணி உறுப்பினர்கள்
பகுப்பு:Coordinates on Wikidata
பகுப்பு:பண்டைய கிரேக்க நகரங்கள்
பகுப்பு:கனக்கலே மாகாணப் புவியியல்
சுண்டங்கோட்டை

**சுண்டங்கோட்டை** இந்தியாவின் தமிழ்நாடு மாநிலத்தில் தூத்துக்குடி மாவட்டத்தில் அமைந்துள்ள ஒரு சிறிய கிராமம் ஆகும். இது சாத்தான்குளம் அருகில் உள்ளது.

## நிர்வாகம்
சுண்டங்கோட்டை பள்ளக்குறிச்சி ஊராட்சி ஸ்ரீவைகுண்டம் சட்டப் பேரவை மற்றும் தூத்துக்குடி மக்களவைத் தொகுதிக்கு உட்பட்டது.

## சுண்டங்கோட்டையைச் சேர்ந்த குறிப்பிடத்தக்கவர்கள்
* டி. எஸ். பாலையா - தமிழ்த் திரைப்பட நடிகர் 
* டாக்டர் என். எஸ். சந்திர போஸ், IMA இன் முன்னாள் தலைவர் (1991-1992) மற்றும் பாஜகவின் முன்னாள் தலைவர், தமிழ்நாடு (1993-1995)
* எம். ஏ. கணேச பாண்டியன், முன்னாள் ஜனதா கட்சி தலைவர் தமிழ் நாடு, எம்எல்ஏ வேட்பாளர் 1984 & 1991, சாத்தான்குளம் யூனியன் சேர்மன்.
* நவீன் ராஜா ஜேக்கப் - இந்திய ஆண்கள் தேசிய கைப்பந்து அணி.

## மேற்கோள்கள்

பகுப்பு:தூத்துக்குடி மாவட்டத்திலுள்ள கிராமங்கள்
ஜெத்பூர்

**ஜெத்பூர்** (**Jetpur, Navagadh**),  இந்தியாவின் மேற்கே அமைந்த குஜராத் மாநிலத்தின் ராஜ்கோட் மாவட்டத்தில் உள்ள நகராட்சி மன்றத்துடன் கூடிய நகரம் ஆகும். சௌராட்டிரா தீபகற்பத்தில் பாயும் பாதர் ஆற்றின் கரையில் அமைந்த ஜெத்பூர் நகரம், ராஜ்கோட் நகரத்திற்கு தெற்கே 70 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,  ஜெத்பூர்-நவகாட் நகராட்சியின் மக்கள் தொகை 118,302 ஆகும். அதில் ஆண்கள் 62,174 மற்றும் பெண்கள் 56,128 ஆக உள்ளனர். பாலின விகிதம் 1000 ஆண்களுக்கு  903	பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12,454  ஆகவுள்ளனர். இதன் சராசரி  எழுத்தறிவு 82.12% ஆகவுள்ளது. இதன் மக்கள் தொகையில் இந்துக்கள் 84.63%, இசுலாமியர் 14.48%, சமணர்கள் 0.55 % மற்றும் பிறர் 0.34% ஆகவுள்ளனர்.

## பொருளாதாரம்
ஜெத்பூர் நகரத்தில் பந்தானி வகை அச்சு கைத்தறி சேலைகள் மற்றும் கங்கா எனும் ஆப்பிரிக்க மக்கள் உடுத்தும் வண்ணப்பூக்கள் அச்சிடப்பட்ட பருத்தித் துணிகள் அதிக அளவில் உற்பத்தி செய்யப்படுகிறது.
## போக்குவரத்து

ஜெத்பூர் நகரம் சாலை வழியாக ராஜ்கோட், ஜூனாகத்  நகரங்களுடன் இணைக்கப்படுகிறது.
## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:ராஜ்கோட் மாவட்டம்
எலிபாசு

***எலிபாசு*** (*Elephas*) என்பது யானைகளின் எலிபன்டிடே, குடும்பத்தில் எஞ்சியிருக்கும் இரண்டு பேரினங்களில் ஒன்றாகும்.  இதில் உயிருடன் உள்ள ஒரே சிற்றினம் ஆசிய யானை, *எலிபாசு மாக்சிமசு* என்பதாகும் 

பல அழிந்துபோன சிற்றினங்கள் பிளியோசீன் சகாப்தம் வரை நீண்டு, பேரினத்தைச் சேர்ந்தவை என அடையாளம் காணப்பட்டுள்ளன. முன்பு எலிபாசு பேரினத்தின் கீழ் வகைப்படுத்தப்பட்ட *எலிபாசு ரெக்கி*, நேரான தந்தம் கொண்ட யானை *எலிபாசு ஆண்டிக்குசு, பழங்கால* யானை மற்றும் குள்ள யானைகள் *எலிபாசு பால்கோனேரி* மற்றும் *எலிபாசு சைப்ரியோட்சு* இப்போது தனி பேரினமான பேலியோலோக்சோடானில் வகைப்படுத்தப்பட்டுள்ளன. இந்த பேரினம் *[[மாமூத்]]* பேரினத்துடன் மிக நெருங்கிய தொடர்புடையது.

## வகைப்பாட்டியல்
*எலிபாசு* என்ற பேரினப் பெயர் கரோலஸ் லின்னேயஸ் என்பவரால் 1758-ல் முன்மொழியப்பட்டது. இவர் இந்தப் பேரினத்தையும் இலங்கையிலிருந்து வந்த யானையையும் விவரித்தார். எலிபான்டிடே என்ற புரோபோசிடியன் குடும்பத்தின் கீழ் இந்த பேரினம் வகைப்படுத்தப்பட்டுள்ளது. மேலும் இது ஒரு உயிருடன் உள்ள மற்றும் அழிந்துபோன ஏழு சிற்றினங்களை கொண்டது.

* *[[ஆசிய யானை|எலிபாசு மாக்சிமசு]]* – ஆசிய யானை 
** *[[இலங்கை யானை|எலிபாசு]]* *[[இந்திய யானை|மாக்சிமசு]]* *[[இந்திய யானை|இண்டிகசு]]*- இந்திய யானை
** *[[இலங்கை யானை|எலிபாசு மாக்சிமசு]]* *[[இலங்கை யானை|மாக்சிமசு]]* - இலங்கை யானை
** *[[சுமாத்திர யானை|எலிபாசு மாக்சிமசு]]* *[[சுமாத்திர யானை|சுமத்திரன்னசு]]* - சுமாத்திரா யானை
** *எலிபாசு மாக்சிமசு போர்னென்சிசு* - போர்னியோ யானை, முன்மொழியப்பட்டது ஆனால் இன்னும் செல்லுபடியாகவில்லை

பின்வரும் ஆசிய யானைகள் அழிந்துபோன துணையினங்களாக முன்மொழியப்பட்டன. ஆனால் இப்போது இவை இந்திய யானைக்கு ஒத்ததாகக் கருதப்படுகின்றன:

* *எலிபாசு மாக்சிமசு சோண்டைகசு* சாவகம் யானை†
* *எலிபாசு மாக்சிமசு ரூப்ரிடன்சு* - சீன யானை†
* *எலிபாசு மாக்சிமசு அசுரசு* - சிரிய யானை†

பின்வரும் *எலிபாசு* இனங்கள் அழிந்துவிட்டன:
* *எலிபாசு பேயேரி* - 1911-ல் லூசோன், பிலிப்பீன்சில் வான் கொனிக்சுவால்டு என்பவரால் கண்டுபிடிக்கப்பட்ட புதைபடிவ எச்சங்களிலிருந்து விவரிக்கப்பட்டது.
* *எலிபாசு செலிபென்சிசு* - சுலவேசி குள்ள யானை, 1949-ல் ஹூய்ஜரால் தெற்கு சுலவேசியிலிருந்து விவரிக்கப்பட்டது; *இசுடெகோலோக்சோடான் செலிபென்சிசு* என்றும் அழைக்கப்படுகிறது
* *எலிபாசு எகோரென்சிசு* - குபி அல்கிபார்மேசன், துர்கானா, கென்யாவிலிருந்து விவரிக்கப்பட்டது
* *எலிபாசு கைசுட்ரிகசு* - பால்கோனர் மற்றும் காட்லி, 1845-ல் சிவாலிக் மலைகளில் காணப்படும் புதைபடிவ எச்சங்களிலிருந்து விவரிக்கப்பட்டது
* *எலிபாசு கைசுட்ரிண்டிகசு* - சாவகம் பிலிசுடோசின் புதைபடிவ யானை மற்றும் *எலிபாசு மாக்சிமசு* சோன்டைகசிலிருந்து வேறுபட்டது
* *எலிபாசு* *அயோலென்சிசு*
* *எலிபாசு* *பிளாட்டிசெபாலசு*

## மேற்கோள்கள்

பகுப்பு:யானைகள்
எலிபாசு பிளாடிசெபாலசு

***எலிபாசு பிளாடிசெபாலசு*** (*Elephas platycephalus*) என்பது ஆசிய யானைகளுடன் நெருங்கிய தொடர்புடைய பெரிய தாவர உண்ணி வகையினைச் சேர்ந்த பாலூட்டிகளின் அழிந்துபோன சிற்றினமாகும். இது 130,000 மற்றும் 700,000 ஆண்டுகளுக்கு முன்பு மத்திய பிளீசுடோசீன் சகாப்தத்தில் வாழ்ந்தது. இதனுடைய புதைபடிவங்கள் சிவாலிக் மலைகளின் மேல்பகுதிகளில் கிடைத்துள்ளன.

## வகைப்பாட்டியல்
கட்டுரையாளரும் ஆராய்ச்சியாளருமான வின்சென்ட் மாக்லியோ மற்றொரு சிற்றினமான *மம்முதாசு மெரிடியோனலிசு* (ஒத்த இனம் *எலிபாசு பிளானிப்ரான்சு*), *எ. பிளாட்டிசெபாலசின்* நேரடி மூதாதையர் எனச் சந்தேகம் கொள்கிறார். ஏனெனில் இரண்டு சிற்றினங்களும் ஒரே மாதிரியாகத் தோற்றமுடையன. இருப்பினும், மண்டை ஓட்டின் முன்பக்க-இணைப்பு பகுதி மற்றும் இரண்டு சிற்றினங்களின் மேல் கடைவாய்ப்பற்கள் அடிப்படையில் ஆய்வு செய்ததில், இரண்டு சிற்றினங்களும் வேறுபடுகின்றன என்று முடிவு செய்யப்பட்டது. 

## மேற்கோள்கள்

பகுப்பு:யானைகள்
பகுப்பு:அற்றுவிட்ட இனங்கள்
பாண்டூர் முத்துமாரியம்மன் கோயில்

**அருள்மிகு முத்துமாரியம்மன் கோயில்** தமிழ்நாட்டில் கள்ளக்குறிச்சி மாவட்டம், பாண்டூர் என்னும் ஊரில் அமைந்துள்ள முத்துமாரியம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் தீமிதி திருவிழா முக்கிய திருவிழாவாக நடைபெறுகிறது.

## மேற்கோள்கள்

பகுப்பு:கள்ளக்குறிச்சி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
திலங்க இரத்நாயக்க

**இரத்நாயக்க முதியன்சேலாகே திலங்க இரத்நாயக்க**  (*Rathnayake Mudiyanselage Thilanka Madushan Rathnayake*) திலங்க ரத்நாயக்க என்று பிரபலமாக அறியப்படுகிறார்.  இலங்கையில் ஓர் இசைக்கலைஞராகவும் சமூக ஊடக செயற்பாட்டாளராகவும் இயங்கி வருகிறார்.  சமூக ஊடக நிறுவனமான தெவோசன் சமூக ஊடக முகமையை இவர் நிறுவினார்.

## தனிப்பட்ட வாழ்க்கை
இரத்நாயக்க 1995 ஆம் ஆண்டு நவம்பர் மாதம் 4 ஆம் தேதியன்று இலங்கையின் கண்டியில் பிறந்தார். கண்டி திரித்துவக் கல்லூரி மற்றும் கொழும்பு ரோயல் கல்லூரியின் பழைய மாணவராவார்.  காந்தி பிரியந்தி இரத்நாயக்க மற்றும் பியதிலக ரத்நாயக்க ஆகியோர் இவருடைய  பெற்றொர்களாவர்.  இரத்தநாயக்கவிற்கு  தில்சனி, கயானி, திலினி மற்றும் இசானி என நான்கு சகோதரிகள் உள்ளனர்.   பிளைமவுத் பல்கலைக்கழகம் மற்றும் லண்டன் மெட்ரோபொலிட்டன் பல்கலைக்கழகத்தில்  இரத்நாயக்க பட்டம் பெற்றார்.

## தொழில்
இரத்நாயக்க தனது உயர் கல்வியை விருந்தோம்பல் துறையில் முடித்தார், பின்னர் சந்தைப்படுத்தல் மற்றும் புகைப்படக்கலைக்குச் சென்றார். தற்போது பக்தி சமூக ஊடக முகமையின் நிறுவனர் மற்றும் நிர்வாக இயக்குநராக பணியாற்றுகிறார், அங்கு இவர் சமூக ஊடக ஆலோசகராகவும் அரசியல் ஆய்வாளராகவும் பணியாற்றுகிறார். 2015 ஆம் ஆண்டில்  கயான் பெரேராவின் 'டாடி' இசைக்குழுவுடன் இசை வாழ்க்கையைத் தொடங்கினார். பின்னர் பிரபல நடிகை யுரேனி நோசிகாவுடன் இணைந்தார். இதற்கிடையில், இசையமைப்பாளர் இலகிரு பெரேராவின் சமூக ஊடக தள ஒருங்கிணைப்பாளராக பணியாற்றினார். அவர்களைத் தவிர, இரத்நாயக்க பல இலங்கை பன்னாட்டு துடுப்பாட்ட வீரர்களின் சமூக ஊடக தள ஒருங்கிணைப்புடன் ஒத்துழைத்தார், அத்துடன் தலதா மாளிகை, அரசியல்வாதிகள், உணவு விடுதிகள் , பிரபலங்கள் மற்றும் வணிகங்களுக்கான சமூக ஊடக தளங்களை நிர்வகித்தார்.

2022  ஆம் ஆண்டில்  சுற்றுலாவை மேம்படுத்துவதற்கும் பொருளாதார நெருக்கடியின் போது இலங்கைக்கு ஆதரவளிப்பதற்கும்  இலங்கையால் முடியும் என்ற பொருள்கொண்ட ஓர் அமைப்பை இவர் தொடங்கினார். இதே ஆண்டில்  *பிராண* திரைப்படத்துடன் இணைந்து ஒத்துழைத்தார். இது இலங்கையில் அதே காலகட்டத்தில் சிங்களம், ஆங்கிலம் மற்றும் தமிழ் மொழிகளில் வெளியான முதல் திரைப்படமாகும்.

## மேற்கோள்கள்

பகுப்பு:வாழும் மக்கள்
பகுப்பு:1995 பிறப்புகள்
பகுப்பு:இலங்கைத் தொழிலதிபர்கள்
கொண்டல் நகரம்

**கொண்டல்** (**Gondal**), இந்தியாவின் மேற்கில் அமைந்த குஜராத் மாநிலத்தின் சௌராட்டிர தீபகற்பத்தில் அமைந்த ராஜ்கோட் மாவட்டத்தில் உள்ள கொண்டல் கொண்டல் வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். பிரித்தானிய இந்தியாவின் ஆட்சியில் கொண்டல் நகரம் கொண்டல் இராச்சியத்தின் தலைநகராக விளங்கியது. இது ராஜ்கோட்டுக்கு தெற்கே 40 கிலோ மீட்டர் தொலைவில் உள்ளது.

## வரலாறு

 

 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,  22,624 வீடுகள் கொண்ட  கொண்டல் நகரத்தின் மக்கள் தொகை 1,12,197  ஆகும். அதில் ஆண்கள் 58,300 மற்றும் பெண்கள் 53,897  ஆக உள்ளனர். பாலின விகிதம் 1000 ஆண்களுக்கு  924 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12037 (11%) ஆகவுள்ளனர். இதன் சராசரி  எழுத்தறிவு 84.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,143 மற்றும் 842 ஆகவுள்ளனர். 

இதன் மக்கள் தொகையில் இந்துக்கள் 84.48%, இசுலாமியர் 14.48%, சமணர்கள் 0.73%, கிறித்தவர்கள் 0.17%,
மற்றும் பிறர் 0.6% ஆகவுள்ளனர்.

 
## பொருளாதாரம்
கொண்டல் நகரத்தின் முதன்மைத் தொழில் நிலக்கடலை பயிரிடுதல் மற்றும் கடலை எண்ணைய் உற்பத்தியாகும்.

## மேற்கோள்கள்

* 

## வெளி இணைப்புகள்

* History and all information of Gondal http://www.marugondal.com
* Portal of Gondal Business www.gondalonline.com
* Portal of Gondal Heritage Palaces www.heritagepalacesgondal.com

பகுப்பு:ராஜ்கோட் மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
தீசா

**தீசா** (**Deesa**), இந்தியாவின் மேற்கே அமைந்த குஜராத் மாநிலத்தில் உள்ள பனஸ்கந்தா மாவட்டத்தில் உள்ள தீசா வருவாய் வட்டத்தின் நிர்வாகத் தலைமையிடம் மற்றும் நகராட்சியுடன் கூடிய நகரம் ஆகும். இது மாவட்டத் தலைமையிடமானபாலன்பூர் நகரத்திற்கு மேற்கே 30 கிலோ மீட்டர் தொலைவில் உள்ளது. பிரித்தானிய இந்தியாவின் ஆட்சியின் போது தீசா நகரம், பாலன்பூர் சமஸ்தானத்தில் இருந்தது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 21,638 வீடுகள் கொண்ட தீசா நகரத்தின் மக்கள் தொகை 111,160  ஆகும். அதில் ஆண்கள் 58,657 மற்றும் பெண்கள் 52,503 ஆக உள்ளனர். பாலின விகிதம் 1000 ஆண்களுக்கு  895 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14767 (13%)  ஆகவுள்ளனர். இதன் சராசரி  எழுத்தறிவு 80% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6,404 மற்றும் 3,893 ஆகவுள்ளனர். 

இதன் மக்கள் தொகையில் இந்துக்கள் 85.91%, இசுலாமியர் 10.8%, சமணர்கள் 2.8%, கிறித்தவர்கள் 0.23%,
மற்றும் பிறர் 0.26% ஆகவுள்ளனர்.
## பொருளாதாரம்
தீசாவின் பொருளாதாரம் உருளைக்கிழங்கு பயிரிடுதல் சார்ந்துள்ளது.
## தட்ப வெப்பம்

## மேற்கோள்கள்

பகுப்பு:பனாஸ்காண்டா மாவட்டம்

பகுப்பு:குஜராத் மாநிலத்திலுள்ள ஊர்களும் நகரங்களும்
விலங்குக் கருணைக்கொலை

**விலங்குக் கருணைக்கொலை** (*euthanasia*; கிரேக்க மொழி: εὐθανασία; "நல்ல மரணம்") என்பது ஒரு விலங்கினை அது படும் துன்பத்திலிருந்து விடுவிக்கும் நோக்கில் கொல்லுதல் அல்லது சாகவிடுதல் ஆகும். குணப்படுத்த முடியாத (அல்லது வலி நிறைந்த) நோய் உள்ளிட்ட நிலைமைகள், ஒரு விலங்கினைக் காக்கத் தேவைப்படும் உணவு மற்றும் நிதி ஆதாரங்களின் பற்றாக்குறை, அறிவியல் ஆய்வக சோதனை நடைமுறைகள் உள்ளிட்டவை கருணைக்கொலைக்கான காரணங்களாகச் சுட்டப்படுகின்றன. கருணைக்கொலை முறைகள் குறைந்தபட்ச அளவில் மட்டுமே வலி அல்லது துயரத்தை ஏற்படுத்தும் வகையில் வடிவமைக்கப்படுகின்றன. நோக்க அடிப்படையில் கருணைக்கொலை என்பது விலங்கு வதை, உயிர்க்கொல்லி முறைகள் ஆகியவற்றிலிருந்து வேறுபட்டிருந்தாலும் சில சந்தர்ப்பங்களில் நடைமுறை அளவில் இவையாவும் ஒரே மாதிரியாக இருக்கும் என்று விவாதிக்கப்படுகிறது.

## மேலும் காண்க
* விலங்குரிமை
* குஞ்சழிப்பு
* விலங்கு வதை
* விலங்கு நலன்

## மேற்கோள் தரவுகள்

## வெளியிணைப்புகள்

*AVMA Guidelines on Euthanasia
*''Euthanasia of Animals Used for Scientific Purposes'' at The University of Adelaide
*World Internet News chronicles what happens to abandoned dogs.
*Reasons to euthanize your pet at home
*National Agricultural Library, United States Department of Agriculture
*No Kill Advocacy Center – "no kill" shelter advocacy organization
*Deep Article on Dog Euthanasia - Everything you need to know
*Recommendations for euthanasia of experimental animals: Part1
*Recommendations for euthanasia of experimental animals: Part2
*Chesley V. Morton v. Georgia Department of Agriculture and Tommy Irvin in his Official Capacity as Commissioner

பகுப்பு:விலங்குரிமை
பகுப்பு:விலங்கு வன்கொடுமை
பகுப்பு:உயிரியல்
பகுப்பு:விலங்கியல்
உருபெல் தூக்கணாங்குருவி

**உருபெல் தூக்கணாங்குருவி** (*Rüppell's weaver*)(*புளோசீயுசு கால்புலா*) என்பது புளோசீடே குடும்பத்தில் உள்ள ஒரு பறவை சிற்றினமாகும். இது வடக்கு ஆப்ரோட்ரோபிக்சை பூர்வீகமாகக் கொண்டது. செருமன் விலங்கியல் மற்றும் ஆய்வாளர் எட்வர்ட் உருபெல் (1794-1884) என்பவரின் பெயரால் இந்த சிற்றினம் பெயரிடப்பட்டது.

## சரகம்
இது சூடானிலிருந்து சோமாலியா மற்றும் தீவிர வடக்கு கென்யா வரை காணப்படுகிறது. இது தென்மேற்கு அரேபிய தீபகற்பத்திலும் காணப்படுகிறது.

## வாழ்விடம்
வடக்கு எத்தியோப்பியாவில் உள்ள தெகுவா தெம்பியன் மலைகளில், புதர் மற்றும் புதர் நிறைந்த பகுதிகளில் இதைக் காணலாம்.

## படங்கள்

படிமம்:الحباك.jpg|கூட்டில் ஆண்
படிமம்:Hyphantornis abyssinica - 1835 - Print - Iconographia Zoologica - Special Collections University of Amsterdam - UBA01 IZ15900035.tif|உருபல், 1840லிருந்து விளக்கம்
படிமம்:Rüppell's weaver (Ploceus galbula), Oman.jpg|ஆண், ஓமன்


## மேற்கோள்கள்

## வெளி இணைப்புகள்

* ரப்பல்ஸ் வீவர் - வீவர் வாட்ச்சில் உள்ள இனங்கள் உரை.

பகுப்பு:தூக்கணாங்குருவி
தங்கப் பனை தூக்கணாங்குருவி

**தங்கப் பனை தூக்கணாங்குருவி** (*Golden palm weaver*)(*புளோசீயுசு போஜெரி*) என்பது தூக்கணாங்குருவி குடும்பத்தில் உள்ள ஒரு பறவைச் சிற்றினம் ஆகும். இது கிழக்கு ஆப்பிரிக்காவில் காணப்படுகிறது. இந்த சிற்றினம் மிகப் பெரிய வாழிட வரம்பைக் கொண்டுள்ளது.

## மேற்கோள்கள்

## வெளி இணைப்புகள்
* கோல்டன் பனை நெசவாளர் - வீவர் வாட்ச்சில் உள்ள இனங்கள் உரை.

பகுப்பு:தூக்கணாங்குருவி
தங்க முதுகு தூக்கணாங்குருவி

**தங்க முதுகு தூக்கணாங்குருவி** (*Golden-backed weaver*) அல்லது **ஜாக்சனின் தூக்கணாங்குருவி** என்றும் அழைக்கப்படும் தூக்கணாங்குருவி (*Ploceus jacksoni* ) புளோசீடே குடும்பத்தில் உள்ள ஒரு பறவைச் சிற்றினம் ஆகும்.

இது புருண்டி, கென்யா, தெற்கு சூடான், தான்சானியா மற்றும் உகாண்டா ஆகிய நாடுகளில் காணப்படுகிறது.
link=//upload.wikimedia.org/wikipedia/commons/thumb/6/6f/Ploceusjacksoni.JPG/250px-Ploceusjacksoni.JPG|இடது|thumb|412x412px| ''தி ஐபிசிலிருந்து,'' 1888

## மேற்கோள்கள்

## வெளி இணைப்புகள்
* கோல்டன்-பேக்கட் வீவர் - வீவர் வாட்ச்சில் உள்ள இனங்கள் உரை.
* வீடியோக்கள், புகைப்படங்கள் மற்றும் ஒலிகள் - இணைய பறவை சேகரிப்பு

பகுப்பு:கிழக்கு ஆப்பிரிக்க பறவைகள்
பகுப்பு:தூக்கணாங்குருவி